Diari Oficial de la Generalitat Valenciana


Sumari del DOGV 6464, del 21-02-2011 (2011/1854)

RESOLUCIÓ de 10 de febrer de 2011, del director general de Personal de la Conselleria d'Educació, per la qual es convoca el concurs de mèrits per a la selecció i el nomenament de directors de centres docents públics de la Generalitat.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6464

Data del DOGV
:   21-02-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/1854


Data del document
:   10-02-2011

Organisme emissor
:   Conselleria d'Educació

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu

RESOLUCIÓ de 10 de febrer de 2011, del director general de Personal de la Conselleria d'Educació, per la qual es convoca el concurs de mèrits per a la selecció i el nomenament de directors de centres docents públics de la Generalitat.
[2011/1854]
La Llei Orgànica 2/2006, de 3 de maig, d'Educació (LOE), inclou, en el capítol IV del títol V, el marc per a la direcció dels centres públics. En particular establix els criteris bàsics de selecció del director o directora i disposa que el procediment haurà de permetre seleccionar els candidats més idonis professionalment i que obtinguen el major suport de la comunitat educativa. Amb este fi, la LOE determina que la selecció haurà d'efectuar-se per mitjà de concurs de mèrits entre professorat funcionari de carrera que impartisca alguna de les ensenyances encomanades al centre i de conformitat amb els principis d'igualtat, publicitat, mèrit i capacitat. D'altra banda, dóna preferència a les candidatures de professorat del centre davant de qualsevol altre aspirant; preveu que l'aplicació dels criteris i la selecció es duga a terme democràticament per una comissió, en la qual es garantix la participació de tots els sectors de la comunitat educativa del centre i de l'administració educativa. També introduïx com a requisit per a ser-hi candidat la presentació d'un projecte de direcció que incloga, entre altres, els objectius, les línies d'actuació i la seua avaluació. Finalment, atribuïx a les administracions educatives la funció d'establir els criteris objectius i el procediment, tant per a la valoració dels mèrits del candidat com del projecte de direcció.
La LOE preveu que el nomenament del director o directora tindrà una duració de quatre anys, renovable per períodes de la mateixa duració. Per a poder optar a la renovació caldrà que el treball del director haja sigut avaluat positivament, per mitjà de criteris i procediments que hauran de ser públics. Així mateix, s'establix la possibilitat de fixar un límit màxim per a la renovació, i preveu un procediment especial per al nomenament extraordinari de director o directora.
D'altra banda, l'esmentada Llei Orgànica 2/2006, també regula els aspectes essencials del nomenament i cessament de la resta dels membres de l'equip directiu dels centres educatius. Estos hauran de ser elegits entre el professorat amb destinació en el centre i a proposta dels directors corresponents, així com els supòsits en què resulta necessari el nomenament de director o directora amb caràcter extraordinari.
Amb este curs escolar 2010-11 conclou l'exercici de la funció directiva de determinats directors de centres educatius, per finalització del període per al qual van ser nomenats o per altres causes de cessament previstes en la normativa, com ara la renúncia, la jubilació, els trasllats. Per tant, és procedent convocar el procediment per a cobrir els dits llocs d'acord amb el que establix la LOE, pel procediment selectiu de concurs de mèrits entre professors funcionaris de carrera que impartisquen alguna de les ensenyances encomanades al centre i de conformitat amb els principis d'igualtat, publicitat, mèrit i capacitat.
En virtut del que s'ha exposat, i de conformitat amb les competències atribuïdes en l'article 11.6 del Decret 118/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Educació (DOCV núm. 5566, de 30 de juliol de 2007), es convoca el concurs de mèrits per a la selecció de directors de centres docents públics d'acord amb les bases següents:
Primera. Objecte i àmbit d'aplicació
1.1. La present resolució té com a objecte convocar el concurs de mèrits per a la selecció i el nomenament de directors de centres públics d'Educació Infantil, Educació Infantil i Primària, Educació Especial, Educació Secundària, Formació Professional, Formació de Persones Adultes, Ensenyances Artístiques i Ensenyances d'Idiomes, dependents de l'administració educativa de la Generalitat en què a partir del 30 de juny de 2011 es produïsquen vacants en el dit càrrec, tant per fi del període de mandat com per qualsevol de les causes de cessament previstes en la normativa vigent.
1.2. Els centres amb vacant, als quals podran optar els aspirants, es relacionen en els annexos I-a), I-b) i I-c) de la present convocatòria:
- Annex I-a): Centres públics d'Educació Infantil; Educació Infantil i Primària; Educació Especial i de Formació de Persones Adultes.
- Annex I-b): Centres públics d'Educació Secundària i Formació Professional
- Annex I-c): Centres públics d'Ensenyances Artístiques i Ensenyances d'Idiomes.
1.3. El nomenament de la Direcció dels centres integrats de Formació Professional s'ajustarà al que establix l'article 11.5 de la Llei Orgànica 5/2002, de 19 de juny, de les Qualificacions i de la Formació Professional, tal com preveu l'article 118.5 de la LOE.
Segona. Requisits de participació
2.1. Per a ser admesos en el concurs de mèrits, els aspirants hauran de posseir en el dia de finalització del termini de presentació de sol·licituds, a més dels requisits generals establits per al personal funcionari, els requisits específics següents:
a) Tindre una antiguitat de, com a mínim, cinc anys com a funcionari de carrera en la funció pública docent.
b) Haver impartit docència directa com a funcionari de carrera, durant un període de la mateixa duració, en alguna de les ensenyances que oferix el centre a què s'opta.
c) Estar prestant servicis en un centre públic, en l'àmbit de gestió de la Conselleria d'Educació, en alguna de les ensenyances de les del centre a què s'opta i amb una antiguitat en el mateix centre de, com a mínim, un curs complet en la data de publicació d'esta convocatòria.
d) Tindre atribució docent en alguna de les ensenyances que s'impartixen en el centre i, al seu torn, poder completar horari lectiu en cas de resultar seleccionat.
e) Presentar un projecte de direcció diferenciat per a cada un dels centres sol·licitats que incloga, entre altres, els objectius, les línies d'actuació i la seua avaluació, d'acord amb l'annex III d'esta convocatòria.
2.2. En centres específics d'Educació Infantil, centres incomplets d'Educació Primària, centres d'Educació Secundària amb menys de huit unitats, centres que impartisquen ensenyances artístiques professionals, esportives, d'idiomes o d'educació de persones adultes amb menys de huit professors, en absència de candidats que reunisquen tots els requisits, hi podran participar i es valoraran les sol·licituds a la Direcció d'aquells funcionaris que no tinguen els requisits establits en les lletres a) i b) de l'apartat anterior.
Tercera. Sol·licituds de participació i documentació que s'ha de presentar
3.1. Els aspirants a participar en el present procediment hauran d'emplenar una instància ajustada al model que figura com annex II d'esta resolució, en la qual podran sol·licitar fins un màxim de 2 centres, per orde de prioritat, dels relacionats en l'annex I-a), I-b) o I-c).
El model d'instància es troba a disposició dels interessats en la pàgina web de la Conselleria d'Educació .
3.2. El termini de presentació de sol·licituds serà de vint dies naturals comptats a partir de l'endemà al de la publicació d'esta convocatòria en el Diari Oficial de la Comunitat Valenciana.
3.3. La presentació de les sol·licituds, junt amb la resta de la documentació, es farà preferentment en el Registre de la Direcció Territorial d'Educació a l'àmbit de la qual pertanga el centre a què s'opta (annex VI), o bé en els llocs i en la forma que determina l'article 38.4 de la Llei 30/1992 de Règim Jurídic de les Administracions Públiques i del Procediment Administratiu Comú.
En el cas que s'optara per presentar la sol·licitud i la documentació que l'acompanye en una oficina de correus, haurà de fer-se en sobre obert perquè la instància siga datada i segellada pel personal funcionari de correus abans de ser certificada. Si no es fa d'esta manera, es considerarà presentada en la data d'entrada en qualsevol dels llocs establits en el paràgraf anterior.
En tot cas, si es presenta la sol·licitud en un lloc diferent de la Direcció Territorial d'Educació corresponent, l'interessat avançarà a esta per fax una còpia de la sol·licitud presentada, degudament segellada i datada.
3.4. Els aspirants hauran d'acompanyar a la instància de sol·licitud la documentació següent:
a) Original o fotocòpia compulsada de tota la documentació acreditativa dels mèrits acadèmics i professionals al·legats, conforme amb el que es determina en el barem de l'annex IV. En cada un dels documents que presenten a estos efectes, els aspirants hauran d'indicar l'apartat i el subapartat del barem a què fan referència. Un mateix mèrit no podrà ser valorat per més d'un apartat o subapartat. Aquells mèrits al·legats i no justificats documentalment o aquells documents que no tinguen les dades ressenyades anteriorment, no seran tinguts en compte.
Es faculta les secretaries dels centres per a efectuar les corresponents compulses del personal destinat en el centre, d'acord amb la Circular 5/99, de 14 de juny, de la Secretaria General de la Conselleria de Cultura, Educació i Ciència.
L'Administració podrà requerir als interessats, en qualsevol moment, perquè justifiquen aquells mèrits sobre els quals es plantegen dubtes o reclamacions.
b) Full d'autobarem, degudament emplenat, d'acord amb el model de l'annex V d'esta convocatòria.
c) Un exemplar del projecte de direcció per cada un dels centres a què s'aspira, ajustat al que establix l'annex III d'esta convocatòria.
3.5. Per a complir el que establixen els articles 127 c) i 129 f) de la LOE, els aspirants hauran de presentar en la Secretaria de cada un dels centres a què opten, dos exemplars del projecte de direcció relatiu a eixe centre, acompanyats d'una còpia de la sol·licitud de participació en la convocatòria, en el termini de cinc dies naturals després de finalitzat el termini de presentació d'instàncies.
Els centres facilitaran, als aspirants que la sol·liciten, la consulta dels documents del centre, en especial el projecte educatiu, el reglament de règim interior i aquells elements de la programació general anual que no continguen dades de caràcter personal. Per a això habilitaran un espai i un horari que no interferisca el ritme normal de les activitats del centre. En tots els casos, la Secretaria dels centres vetlarà perquè este procés de consulta complisca la normativa vigent sobre protecció de dades.
3.6. Per tal de simplificar els tràmits administratius que es veuen obligats a fer els participants, la documentació així com la baremació que corresponga serà registrada informàticament, a fi que en futures convocatòries es puga eximir els participants que ho sol·liciten de tornar a presentar-la i, en conseqüència, de tornar-la a baremar.
Quarta. Admissió d'aspirants
4.1. Finalitzat el termini de presentació de sol·licituds, les direccions territorials d'Educació dictaran una resolució declarant aprovades les llistes provisionals d'admesos i exclosos, i es faran públiques en els seus taulers d'anuncis i en la pàgina web de la Conselleria d'Educació , ordenades alfabèticament i detallant, si és el cas, la causa o les causes d'exclusió. Els aspirants exclosos disposaran d'un termini de deu dies naturals, comptats a partir de l'endemà de la publicació de les llistes, per a poder esmenar el defecte que n'haja motivat l'exclusió. Les reclamacions es dirigiran a la corresponent Direcció Territorial i es presentaran per qualsevol dels mitjans previstos en l'apartat 3, de la base tercera d'esta convocatòria. Així mateix, aquells aspirants que hagen detectat errors en la consignació de les seues dades personals, podran manifestar-ho en el mateix termini i forma.
4.2. Transcorregut el dit termini, les reclamacions presentades, seran acceptades o denegades per les resolucions de les direccions territorials d'Educació per les quals es declaren aprovades les llistes definitives d'admesos i exclosos, que seran exposades en els mateixos llocs que les llistes provisionals.
4.3. El fet de figurar en la relació d'admesos no pressuposa que es reconega als interessats la possessió dels requisits exigits en la present convocatòria. En qualsevol moment del procés, es podrà requerir a un aspirant aquella documentació que servisca per a comprovar que complix amb els requisits del lloc al qual aspira. Quan de la seua revisió es desprenga que un candidat no posseïx algun dels requisits, este decaurà en tots els drets que pogueren derivar-se de la seua participació en este procediment selectiu.
Quinta. Comissions de Selecció
5.1. Per a la provisió de cada lloc de director inclòs en la present convocatòria, en el termini de set dies naturals a partir de la publicació de la llista definitiva d'admesos, es constituirà en cada centre una Comissió de Selecció integrada pels representants de l'administració educativa i del centre corresponent que s'indiquen en l'apartat tercer d'esta base. Amb este fi, les direccions territorials d'Educació designaran els representants, titular i suplent, de l'administració en cada Comissió de Selecció i demanarà, al seu torn, als centres la designació dels seus representants corresponents, titular i suplent.
La Comissió de Selecció tindrà la seu oficial al mateix centre i la seua actuació finalitzarà amb la conclusió del procediment per al que ha sigut constituïda.
Els funcionaris candidats a ser seleccionats com a directors que participen en este procés, en cap cas podran formar part de les comissions de Selecció, així com els que figuren en els projectes de direcció per a formar part de l'Equip Directiu.
5.2. La constitució i el funcionament de les comissions de Selecció, així com el règim d'abstenció i recusació aplicable als seus membres, es regiran pel que establixen els articles 22 al 29 de la Llei 30/1992, de 26 de novembre. En el cas que es produïren empats en l'adopció d'acords, el president els dirimirà amb el seu vot de qualitat.
5.3. Cada Comissió de Selecció estarà integrada pels següents membres, en funció del nombre d'unitats del centre:
a) En centres educatius de menys de nou unitats:
a.1) En representació de l'administració educativa:
Un inspector d'educació, designat per la Direcció Territorial d'Educació que corresponga, que actuarà com a president.
a.2) En representació del centre docent:
Un representant del Claustre de Professors.
Un representant del sector no docent del Consell Escolar.
b) En centres educatius de nou o més unitats:
b.1) En representació de l'administració educativa:
Dos inspectors d'Educació, designats per la Direcció Territorial corresponent. Un d'ells actuarà com a president i l'altre com a secretari. Esta part de la Comissió serà comuna a totes les comissions del mateix nivell i règim de cada Direcció Territorial, excepte en el cas que el nombre d'aspirants o el de centres amb vacant aconselle nomenar-ne més d'una per nivell i règim.
b.2) En representació del centre docent:
Dos representants del Claustre de Professors, triats per este en sessió extraordinària i segons les atribucions que assigna al Claustre de Professors l'apartat e) de l'article 129 de la LOE.
Dos representants triats per i entre els membres electes del sector no docent del Consell Escolar.
5.4. Per a l'elecció dels representants del centre, es convocarà el Claustre de Professors i el Consell Escolar del centre en el termini de cinc dies naturals des de la recepció de la sol·licitud de designació dels respectius representants. En estes sessions, el secretari posarà a disposició del Claustre i del Consell Escolar, una còpia dels projectes de direcció que hagen sigut presentats en el centre, i després es procedirà a l'elecció dels representants en la Comissió de Selecció, així com la dels suplents.
Els representants del Claustre s'elegiran entre tots els professors funcionaris de carrera amb destí definitiu en el centre, que s'hi hagen presentat voluntàriament. No obstant això, seran electors participant en la votació tots els membres del Claustre de Professors. En la sessió del Claustre corresponent es constituirà una mesa electoral de la qual formaran part el professor de major antiguitat i el de menor antiguitat en el centre. Este últim actuarà com a secretari. En cas d'empat, es dirimirà pel criteri de més o menys edat, respectivament.
Els representants del sector no docent del Consell Escolar s'elegiran entre els que es presenten voluntaris.
5.5. Seran funcions de la Comissió de Selecció:
- Comprovar els requisits a què es referix la base segona de la present convocatòria i sol·licitar, en cas necessari, aquella documentació que servisca per a verificar que el candidat complix els requisits del lloc al qual aspira.
- Valorar el projecte de direcció presentat per cada un dels candidats, d'acord amb el model de l'annex III d'esta convocatòria i els criteris que es proposen en la base següent.
- Valorar els mèrits acadèmics i professionals acreditats pels aspirants, de conformitat amb el barem de l'annex IV d'esta resolució.
- Elaborar les llistes provisionals dels candidats, amb les puntuacions obtingudes, i publicar-les als llocs corresponents.
- Resoldre les reclamacions presentades a les puntuacions provisionals i elevar a la Direcció Territorial d'Educació corresponent la relació definitiva de participants seleccionats per a la realització del programa de formació inicial.
5.6. La falta d'elecció o designació de representants del Claustre de Professors o del Consell Escolar per a la Comissió de Selecció no n'impedirà la constitució, sempre que estiguen presents el president, el secretari, i com a mínim de la mitat dels seus membres.
Sexta. Procediment de selecció
6.1. La selecció es farà per concurs de mèrits i d'acord amb els principis d'igualtat, publicitat, mèrit i capacitat.
En el procés de selecció es consideraran, primer, les candidatures dels professors del centre, que tindran preferència. En absència de candidats del centre o quan estos no hagen sigut seleccionats, la Comissió de Selecció valorarà les candidatures del professors d'uns altres centres.
El procediment de selecció constarà de dos fases. Una primera, relativa a la valoració tant del projecte de direcció com dels mèrits acadèmics i professionals dels candidats. La segona consistirà en la realització d'un programa de formació inicial.
6.2. Valoració del projecte de direcció i dels mèrits acadèmics i professionals dels candidats.
a) El projecte de direcció es valorarà de zero a vint punts. Per a poder passar a la valoració dels mèrits, s'haurà d'obtindre una puntuació mínima de deu punts.
La Comissió de Selecció establirà indicadors que permeten valorar i ponderar cada un dels apartats del projecte (annex III) i el projecte en el seu conjunt, amb els criteris següents:
Adequació a la realitat del centre i el seu context
Pertinència de les propostes
Viabilitat
Concreció i claredat
Originalitat i caràcter innovador
Qualitat i coherència global
La Comissió podrà entrevistar el candidat per a aclarir i precisar la informació continguda en el projecte de direcció, a fi de millorar-ne la valoració. En cap cas esta entrevista podrà servir per a aportar noves dades que milloren la qualitat del projecte.
b) Per a la valoració dels mèrits acadèmics i professionals, la Comissió de Selecció aplicarà el barem que consta en l'annex IV d'esta convocatòria. Únicament valoraran els mèrits dels aspirants que hagen sigut admesos al procediment selectiu, i sempre que se n'haja presentat la documentació acreditativa d'acord amb el que establix l'annex IV. La puntuació màxima global en la valoració dels mèrits no podrà excedir en qualsevol cas de 20 punts.
c) Una vegada realitzada la valoració dels mèrits dels aspirants, la Comissió de Selecció procedirà a obtindre la puntuació final d'esta primera fase del procés de selecció. Esta puntuació serà la suma de la puntuació obtinguda en el projecte de direcció i en la valoració dels mèrits.
6.3. En cas de produir-se empats en la primera fase del procés de selecció, estos es resoldran atenent successivament els criteris següents:
- Més puntuació obtinguda en la valoració del projecte de direcció.
- Més puntuació obtinguda en cada un dels apartats del barem de mèrits, per l'orde en què apareixen en l'annex IV de la convocatòria.
- Més puntuació en els subapartats del barem de mèrits, per l'orde en què apareixen en l'annex IV de la convocatòria.
6.4. Les comissions publicaran, en les seues respectives seus d'actuació, les puntuacions provisionals aconseguides pels aspirants en esta fase de concurs en cada un dels apartats del procés. En cas d'haver resultat seleccionat almenys un funcionari de carrera amb destí definitiu en el centre, no es valoraran ni publicaran puntuacions corresponents a candidatures de professorat d'altres centres. Si és el cas, esta circumstància es farà constar en les esmentades llistes provisionals.
En el termini de cinc dies naturals, comptats a partir de l'esmentada publicació, els interessats podran presentar, a les secretaries dels centres corresponents, les reclamacions que estimen pertinents a la puntuació que se'ls haja assignat, per mitjà d'un escrit dirigit a la Comissió de Selecció.
En el cas que no quedara cap aspirant seleccionat amb destí en el centre, la Comissió valorarà altres possibles sol·licituds presentades d'aspirants d'altres centres.
6.5. Una vegada estudiades les reclamacions presentades a les puntuacions provisionals i les possibles renúncies, cada Comissió de Selecció resoldrà sobre aquelles i elevaran per a la seua publicació, a la Direcció Territorial d'Educació que corresponga, la relació definitiva d'aspirants seleccionats, un per centre, i amb la comprovació prèvia que els candidats proposats complixen els requisits fixats en la convocatòria. En el cas que un candidat haja obtingut la major puntuació per a uns quants centres, se'l proposarà per a aquell que haja consignat en primer lloc en la sol·licitud de participació.
6.6. Amb la publicació en els taulers d'anuncis del centre de les llistes de seleccionats, provisionals o definitives, segons el cas, s'entendrà efectuat el tràmit de notificació als interessats.
Sèptima. Nomenament dels aspirants seleccionats
7.1. Conclòs el programa de formació inicial a què es referix la base octava, i comprovat que tots els aspirants que s'hi ha declarats aptes reunixen els requisits generals i específics de participació establits en la convocatòria, la Direcció General de Personal aprovarà l'expedient del procediment selectiu, i el farà públic en el Diari Oficial de la Comunitat Valenciana.
7.2. Els candidats que, conclòs el procés de selecció, hagen resultat seleccionats, els nomenarà directors la Direcció Territorial d'Educació corresponent a l'àmbit del centre, d'acord amb les especificacions següents:
a) De conformitat amb el que establix l'article 136.1 de la LOE, els aspirants seleccionats que estiguen exempts del programa de formació inicial, en la seua totalitat, per haver exercit el càrrec de director d'algun centre durant almenys dos anys, computats a partir del 30 de juny de l'any en què són seleccionats, seran nomenats directors dels centres de què es tracte per a un període de quatre anys, com es determina en l'apartat segon de la base novena d'esta resolució.
b) Els aspirants seleccionats que hagen de fer el programa de formació inicial en la seua totalitat o parcialment, seran nomenats directors en pràctiques dels centres per als quals han sigut seleccionats, per un curs escolar comptat des de l'1 de juliol d'enguany, fins al 30 de juny de l'any següent. Els que superen el programa de formació inicial, obtindran el nomenament de director per un mandat de quatre anys, a comptar des de l'inici del període de pràctiques.
7.3. En el cas que el nomenament com a director d'un centre corresponga a un funcionari amb destí definitiu en un altre centre, es formalitzarà una Comissió de Servicis per al centre en què exercirà el càrrec de director.
7.4. Si l'aspirant seleccionat per a la direcció d'un centre no tinguera destí definitiu, es formalitzarà el destí provisional en el centre corresponent.
Octava. Programa de formació inicial
8.1 Els aspirants seleccionats inclosos en la lletra b) de l'apartat segon de la base anterior, hauran de superar un programa de formació que consistirà en un curs de formació i un període de pràctiques.
8.2. El curs de formació tindrà una duració mínima de 60 hores. El disseny d'estos cursos el durà a terme el Servici de Formació del Professorat de la Direcció General de Personal i els Centres de Formació, Innovació i Recursos Educatius (CEFIRE), i incorporarà aspectes fonamentals del sistema educatiu i aspectes relacionats amb la funció directiva en centres que impartisquen les ensenyances i el nivell corresponent, en especial:
Legislació educativa. Organització i funcionament de centres educatius.
Programes i projectes institucionals de l'administració educativa.
Gestió de recursos humans, gestió econòmica i administrativa en els centres.
Habilitats socials per a l'exercici de la direcció en centres educatius. Estratègies de comunicació i treball en equip.
Tècniques de prevenció i resolució de conflictes en l'aula.
Sistemes d'avaluació de processos i resultats en els centres docents. Plans de millora.
Prevenció de riscos laborals i plans d'autoprotecció de centres docents.
En aplicació del que preveu la disposició transitòria sèptima de la LOE, estaran exempts de fer este curs els que, estant acreditats per a l'exercici de la direcció dels centres docents públics, no l'hagen exercit mai. Igualment, estaran exempts d'este curs els que acrediten una formació específica per a l'exercici de la funció directiva de semblants continguts i duració, sempre que l'hagen finalitzat després de la publicació de la LOE. Esta circumstància serà revisada pel Servici de Formació del Professorat de la Direcció General de Personal.
La participació en el curs de formació la valorarà la Comissió d'Avaluació de la fase de pràctiques que es descriu en l'apartat 5 d'esta base. Per a això tindrà en compte l'avaluació que realitze el Servici de Formació del Professorat de la Direcció General de Personal sobre la seua assistència i sobre l'aprofitament del candidat del curs.
8.3. El període de pràctiques tindrà una duració mínima de 6 mesos de servicis efectius, amb plenitud de funcions, en el centre adjudicat als candidats que han sigut nomenats directors en pràctiques. Les pràctiques consistiran en l'exercici de la direcció del centre i en la realització d'una memòria sobre la funció duta a terme, i la seua relació amb el programa de direcció presentat amb la sol·licitud de participació en la present convocatòria.
La fase de pràctiques serà tutelada per un inspector d'educació amb les funcions següents:
Orientar i assessorar els directors en pràctiques per a l'adequat exercici de les seues funcions en els seus respectius centres
Orientar l'elaboració de la memòria final que els aspirants hauran d'elaborar i presentar al final del període de pràctiques.
Emetre l'informe sobre com ha anat la fase de pràctiques de l'aspirant, amb caràcter general abans del 31 de gener de l'any següent al de la present convocatòria.
En el cas que algun aspirant no puga completar, abans del 30 de juny de l'any següent al d'esta convocatòria, el període mínim de pràctiques 6 mesos indicat anteriorment, la Direcció General de Personal, amb la sol·licitud prèvia de l'interessat, podrà estudiar les causes i concedir o no un ajornament per a realitzar-lo en el curs següent.
8.4. Al final del període de pràctiques, i amb caràcter general abans del 15 de febrer del curs acadèmic en què es duen a terme les pràctiques, l'aspirant realitzarà una memòria final que inclourà:
a) Un pla de millora del centre, relacionat amb el projecte de direcció presentat amb la sol·licitud de participació.
b) Un anàlisi de la labor feta durant el període de pràctiques.
c) Propostes de millora del procés de selecció i del programa de formació inicial.
8.5. L'avaluació del programa de formació inicial dels directors en pràctiques correspondrà a una Comissió d'Avaluació establida a l'efecte amb representants de la Direcció General de Personal, la Direcció General d'Ordenació i Centres Docents i la Inspecció Educativa. Els directors seran qualificats com "apte" o com a "no apte". Per a obtindre la qualificació "d'apte", serà imprescindible haver obtingut avaluació positiva en el curs teòric de formació, així com en el període de pràctiques, d'acord amb els informes emesos per la Inspecció Educativa i la valoració de la memòria final que faça la Comissió d'Avaluació mateixa.
8.6. Els aspirants declarats "no aptes" per no haver obtingut avaluació positiva en alguna de les fases, teòrica o pràctica, del període de formació inicial, romandran com a directors en pràctiques fins al 30 de juny del curs acadèmic corresponent, data en què seran cessats.
Novena. Nomenament i cessament dels altres components de l'equip directiu
9.1. En aplicació del que preveu l'article 131 de la LOE, el director, amb la comunicació prèvia al Claustre de Professors i al Consell Escolar del centre, formularà la proposta de nomenament a la corresponent Direcció Territorial d'Educació, dels càrrecs de cap d'estudis, secretari i la resta d'integrants de l'equip directiu, entre els professors amb destí definitiu en el centre. Esta proposta ha de coincidir amb la que conste en el projecte de direcció presentat a l'inici del procediment, excepte en cas de circumstàncies extraordinàries que valorarà i, si és el cas, estimarà la Direcció Territorial corresponent.
9.2. Si durant el període de mandat del director queda vacant el càrrec d'algun dels integrants de l'equip directiu, el director efectuarà la corresponent proposta a la Direcció Territorial d'Educació a l'efecte del seu nomenament amb caràcter extraordinari, entre el professorat amb destí definitiu en el centre.
9.3. Tots els membres de l'equip directiu seran nomenats pel mateix període de temps que el director i cessaran en les seues funcions al final del seu mandat, quan deixen de prestar servicis en el centre, quan es produïsca el cessament del director o si fóra objecte d'alguna de les circumstàncies esmentades en les lletres b), c) i d) de la base dotze.
9.4. En el cas que el director no efectuara les propostes corresponents o les persones proposades no compliren els requisits establits, la Direcció Territorial d'Educació nomenarà les persones més idònies, amb un informe previ del director i de la Inspecció d'Educació.
Deu. Renovació del nomenament de director
10.1. Al final dels quatre anys, els directors que vullguen continuar un altre mandat en l'exercici del càrrec, podran sol·licitar la renovació per un altre període de la mateixa duració. Per a això, serà condició indispensable haver obtingut l'avaluació positiva de la funció directiva duta a terme.
10.2. La renovació podrà sol·licitar-se només en dos ocasions, i sempre amb l'avaluació prèvia positiva del treball dut a terme al final de cada un dels períodes de nomenament. Transcorregut el període inicial més les dos renovacions, el director haurà de participar novament en un concurs de mèrits per a tornar a exercir la funció directiva.
Onze. Nomenament amb caràcter extraordinari
11.1. En absència de candidats, quan la Comissió corresponent no haja seleccionat cap aspirant, perquè l'aspirant seleccionat no supere el programa de formació inicial a què es fa referència en la base octava o en el cas de centres de nova creació, la Direcció Territorial d'Educació corresponent nomenarà director, per un període d'un any, un professor funcionari de carrera que impartisca docència en alguna de les ensenyances que oferix el centre.
11.2. Preferentment, el nomenament de director amb caràcter extraordinari es realitzarà entre el professorat funcionari del centre mateix.
Dotze. Cessament del director
De conformitat amb el que establix l'article 138 de la LOE, el cessament del director es produirà en els supòsits següents:
a) Finalització del període per al qual va ser nomenat i, si és el cas, de la seua pròrroga.
b) Renúncia motivada acceptada per la Direcció Territorial d'Educació corresponent.
c) Incapacitat física o psíquica sobrevinguda.
d) Revocació motivada per la Direcció Territorial d'Educació a iniciativa pròpia o a proposta motivada del Consell Escolar, per incompliment greu de les funcions inherents al càrrec de director. En tot cas, la resolució de revocació s'emetrà després de la instrucció d'un expedient contradictori, amb audiència prèvia a l'interessat i oït el Consell Escolar del centre.
Tretze. Desenrotllament i interpretació
Correspon a la Direcció General de Personal de la Conselleria d'Educació el desenrotllament, la interpretació i l'execució del procediment de selecció convocat per esta resolució, amb plena subjecció a les seues bases i a la normativa vigent.
Catorze. Autorització per al tractament de dades de caràcter personal
A l'efecte de complir amb el precepte que establix l'article 5 de la Llei Orgànica 15/1999, de 13 de desembre, de Protecció de Dades, el funcionari que participe en esta convocatòria, pel fet de participar en este procés, autoritza el tractament, automatitzat o no de les dades personals que aporte en les seues respectives sol·licituds de participació.
Quinze. Altres disposicions
Totes les referències a directors i a situacions per a les quals en estes normes procedimentals s'utilitza la forma del masculí genèric, s'han d'entendre aplicables indistintament a dones i hòmens.
La present resolució és definitiva en la via administrativa, i contra la esta es podrà interposar recurs potestatiu de reposició davant del director general de Personal en el termini d'un mes, a comptar de l'endemà de la seua publicació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú o directament recurs contenciós administratiu davant del Jutjat contenciós competent, en el termini de dos mesos a comptar de l'endemà de la data de la seua publicació, d'acord amb el que establixen els articles 9 i 14 de la Llei 29/1998, de 13 de juliol, reguladora de la Jurisdicció Contenciosa Administrativa.
València, 10 de febrer de 2010.- El director general de Personal: David Barelles Adsuara.ANNEX III
PROJECTE DE DIRECCIÓ
El projecte inclourà, almenys, els aspectes següents:
a) Descripció i anàlisi de les característiques més rellevants del centre.
Dins de l'anàlisi, s'assenyalaran aquells aspectes que, a juí de l'aspirant, siguen positius o negatius en l'organització i el funcionament del centre.
b) Objectius bàsics que es pretenen aconseguir amb l'exercici de la funció directiva.
c) Línies d'actuació i plans concrets que permeten la consecució dels objectius.
A manera d'exemple:
Estratègies bàsiques sobre l'organització i la gestió del centre.
Plantejaments pedagògics i propostes de millora en relació amb els processos d'ensenyança i l'aprenentatge dels alumnes.
Criteris en relació amb les activitats complementàries i extraescolars.
Altres importants per al centre o el seu context socioeducatiu.
d) Composició de l'equip directiu.(1)
S'inclourà un breu currículum de cada un dels membres. És imprescindible la proposta, almenys, de la direcció d'estudis i la secretaria del centre.
e) Procediments d'avaluació de la gestió directiva i del mateix projecte.
Es valorarà la concreció en indicadors o paràmetres, estratègies i calendari d'aplicació.
f) Qualsevol altre aspecte que l'aspirant considere rellevant.
El document ha de tindre una extensió màxima de 30 pàgines DIN A-4 a una cara, font de lletra Times New Roman de 12 punts. No comptaran a estos efectes els possibles annexos al cos principal del document, ni tampoc podran ser tinguts en compte per a la valoració.
(1) Han de ser professors funcionaris de carrera, en actiu, amb destí en el centre. No poden proposar-se professors que per qualsevol circumstància no presten servici en el centre en el curs corresponent a l'inici del període de direcció a què s'opta. No obstant això, en aquells centres en què per tindre menys de huit unitats o per les seues especials característiques no siga possible que la proposta d'equip directiu complisca els requisits anteriors, la direcció territorial corresponent pot determinar eximir d'algun d'estos el professorat proposat.
ANEXO III
PROYECTO DE DIRECCIÓN
El Proyecto incluirá, al menos, los siguientes aspectos:
a) Descripción y análisis de las características más relevantes del centro.
Dentro del análisis, se señalarán aquellos aspectos que, a juicio del aspirante sean positivos o negativos en la organización y el funcionamiento del centro.
b) Objetivos básicos que se pretenden alcanzar con el ejercicio de la función directiva.
c) Líneas de actuación y planes concretos que permitan la consecución de los objetivos.
A modo de ejemplo:
Estrategias básicas sobre la organización y la gestión del centro
Planteamientos pedagógicos y propuestas de mejora en relación con los procesos de enseñanza y el aprendizaje de los alumnos.
Criterios en relación con las actividades complementarias y extraescolares
Otras importantes para el centro o su contexto socio-educativo
d) Composición del equipo directivo.(1)
Se incluirá breve currículum de cada uno de los miembros. Es imprescindible la propuesta, al menos, de la jefatura de estudios y la secretaría del centro.
e) Procedimientos de evaluación de la gestión directiva y del mismo proyecto.
Se valorará la concreción en indicadores o parámetros, estrategias y calendario de aplicación.
f) Cualquier otro aspecto que el aspirante considere relevante.
El documento tendrá una extensión máxima de 30 páginas DIN A-4 a una cara, fuente de letra Times New Roman de 12 puntos. No contarán a estos efectos los posibles anexos al cuerpo principal del documento, ni tampoco podrán ser tenidos en cuenta para la valoración.
(1) Serán profesores funcionarios de carrera, en activo, con destino en el centro. No podrán proponerse profesores que por cualquier circunstancia no vayan a prestar servicio en el centro en el curso correspondiente al inicio de período de dirección al que se opta. No obstante lo anterior, en aquellos centros en los que por tener menos de ocho unidades o por sus especiales características no sea posible que la propuesta de equipo directivo cumpla con los requisitos anteriores, la Dirección Territorial correspondiente podrá determinar eximir de alguno de ellos al profesorado propuesto.
ANNEX IV
BAREM DE MÈRITS ACADÈMICS I PROFESSIONALS


Notes:
- Únicament seran baremats aquells mèrits el perfeccionament dels quals haja tingut lloc en la data de finalització del termini de presentació de sol·licituds.
- Als efectes dels apartats precedents, en cap cas es valoraran els estudis que hagen sigut necessaris per a l'obtenció del primer títol de llicenciat, arquitecte superior o enginyer superior que s'hagen acreditat per al seu ingrés en el cos de la funció pública docent des del qual es participa. En cap cas serà valorable el primer títol o estudis d'esta naturalesa que posseïsca el candidat.
- En cap cas es valoraran fraccions de mes.
- En el cas de llibres, s'aportarà un certificat de l'editorial on conste el nombre d'exemplars i que la difusió d'estos ha sigut en llibreries comercials. Per a la valoració de llibres editats per universitats, organismes o entitats públiques, serà necessari aportar la certificació en què conste la distribució i els objectius d'estos.
- En el supòsit de revistes, s'aportarà la certificació en què conste el nombre d'exemplars, lloc de distribució i venda, o associació científica o didàctica, legalment constituïda, a la qual pertany la revista.
- En els supòsits en què l'editorial o associació haja desaparegut, este punt haurà de justificar-se per qualsevol mitjà de prova admissible en dret. No es valoraran publicacions en què l'autor siga l'editor d'estes.
- En el cas de publicacions que només es donen en format electrònic, es presentarà un informe oficial en el qual l'organisme emissor certificarà que la publicació apareix en la base de dades bibliogràfiques. En este document s'indicarà la base de dades, el títol de la publicació, els autors, la revista, el volum, l'any i la pàgina inicial i final. No serà necessària esta acreditació quan la publicació l'haja editada la Conselleria d'Educació o qualsevol de les administracions educatives.
ANEXO IV
BAREMO DE MÉRITOS ACADÉMICOS Y PROFESIONALES


Notas:
- Únicamente serán baremados aquellos méritos cuya/o perfeccionamiento haya tenido lugar en la fecha de finalización del plazo de presentación de solicitudes
- A los efectos de los apartados, precedentes, en ningún caso se valorarán los estudios que haya sido necesario para la obtención del primer título de licenciado, arquitecto superior o ingeniero superior que se hayan acreditado para su ingreso en el cuerpo de la función pública docente desde el que se participa. En ningún caso será valorable el primer título o estudios de esta naturaleza que posea el candidato.
- En ningún caso se valorarán fracciones de mes.
- En el caso de libros, se aportará certificado de la editorial donde conste el número de ejemplares y que la difusión de los mismos ha sido en librerías comerciales. Para la valoración de libros editados por universidades, organismos o entidades públicas, será necesario aportar certificación en la que conste la distribución y objetivos de los mismos.
- En el supuesto de revistas, se aportará certificación en la que conste el número de ejemplares, lugar de distribución y venta, o asociación científica o didáctica, legalmente constituida, a la que pertenece la revista.
- En los supuestos en que la editorial o asociación haya desaparecido, dicho extremo habrá de justificarse por cualquier medio de prueba admisible en derecho. No se valorarán publicaciones en las que el autor sea el editor de las mismas.
- En el caso de publicaciones que solamente se dan en formato electrónico, se presentará un informe oficial en el cual el organismo emisor certificará que la publicación aparece en la base de datos bibliográfica. En este documento se indicará la base de datos, el título de la publicación, los autores, la revista, el volumen, el año y la página inicial y final. No será necesario esta acreditación cuando la publicación la haya editado la Conselleria de Educación o cualquiera de las Administraciones educativas.ANNEX VI
Ubicació de les direccions territorials d'Educació
DIRECCIÓ TERRITORIAL D'EDUCACIÓ D'ALACANT
C/ Carratalà, 47 Fax: 873354294
03878 ALACANT
DIRECCIÓ TERRITORIAL D'EDUCACIÓ DE CASTELLÓ
Av. del Mar, 23 Fax: 882154342
12550 CASTELLÓ
DIRECCIÓ TERRITORIAL D'EDUCACIÓ DE VALÈNCIA
EDIFICI PROP II
C/ Gregorio Gea, 12 Fax: 845471084
46053 VALÈNCIA